Euroopan astronauttijoukot

Euroopan astronauttijoukot () ovat ryhmä Euroopan avaruusjärjestön avaruuslentäjiä. Heitä on tällä hetkellä kahdeksan aktiivia jäsentä, kaikki miehiä. Ryhmän päämaja astronauttikeskus EAC (European Astronauts Centre) sijaitsee Kölnissä, Saksassa. Astronauttiryhmän jäsenet osallistuvat useisiin projekteihin sekä Euroopassa – esimerkiksi teknologiakeskus ESTECissä Alankomaissa, missä testataan muun muassa avaruusaluksia – että maailmalla, kuten NASAn Johnsonin avaruuskeskuksessa ja Tähtikaupungissa Venäjällä.

Astronauttihaku

Ensimmäinen ryhmä ESAn astronautteja valittiin vuonna 1978. Astronautit osallistuivat muun muassa Spacelab-lennoille. Toinen valintakierros vuonna 1992 liittyi ESA:n Columbus-avaruuslaboratorioprojektin valmisteluun. Vuonna 1998 astronauttiryhmää täydennettiin vuoden 1992 haun valitsematta jääneillä finalisteilla. ESAn astronauttiryhmä oli suurimmillaan 2000-luvun alussa, jolloin siinä oli 16 henkeä. Eläkkeelle siirtymisen ja muiden syiden takia ryhmässä on enää kahdeksan henkeä, joilla ei ole välttämättä enää monta lentovuotta jäljellä. Avaruusohjelmien laajentuessa haettiin 19. toukokuuta – 15. kesäkuuta 2008 uuteen astronauttiryhmään jäseniä. Ensimmäistä kertaa ESAn astronauttikoulutukseen voitiin hakea kaikista ESAn 17:stä jäsenmaasta, myös Suomesta, vaikka Suomi ei virallisesti osallistu ESAn miehitettyjen avaruuslentojen ohjelmaan. Astronauttikoulutukseen ja muuhun ESAn toimintaan pyritään hakemaan huippuosaajia.

Uuteen astronauttihakuun otti osaa 8 413 henkeä kaikista ESAn jäsenmaista. Suomesta haki astronauttikoulutukseen 336 henkilöä, eli 4,0 % kaikista hakijoista. Eniten hakemuksia saatiin Ranskasta (22,1 %) ja Saksasta (21,4 %). Hakijoita karsittiin jatkossa psykologisilla testeillä ja lääketieteellisellä arvioinnilla. 

Kevään 2009 aikana noin neljänkymmenen hengen joukosta valittiin haastattelujen jälkeen kuusi henkeä astronauttikoulutukseen. ESA julkisti uudet astronautit 20. toukokuuta 2009. Suomalaisia ei päässyt astronauttikoulutukseen. Suomalainen Jussi Lehtonen pääsi kuitenkin kymmenen parhaan joukkoon. ESAn uudet astronautit ovat Luca Parmitano (Italia), Alexander Gerst (Saksa), Andreas Mogensen (Tanska), Samantha Cristoforetti (Italia), Timothy Peake (Iso-Britannia) ja Thomas Pesquet (Ranska).  

Uuden astronauttiryhmän koulutus kestää neljä vuotta. Heidät koulutetaan käyttämään Sojuz- ja Orion-aluksia. Avaruussukkulahan on tuolloin jo eläkkeellä. Myös kuumatkat ovat mahdollisia Orion-aluksen myötä.  NASA lopettaa Kansainvälisen avaruusaseman rahoituksen vuonna 2015, joten avaruustoiminnan jatkaminen asemalla on siitä lähtien epäselvää ESAnkin osalta.

Nykyiset aktiiviset jäsenet

Euroopan avaruusjoukoissa on kahdeksan aktiivipalveluksessa olevaa astronauttia vuonna 2009 astronauttikoulutukseen päässeiden lisäksi: kaksi ranskalaista ja italialaista, yksi belgialainen, saksalainen, alankomaalainen ja ruotsalainen. Kukin heistä on käynyt avaruudessa, Frank De Winne viimeisenä. Hänet laukaistiin toukokuussa 2009 alkaneelle lennolle Sojuz TMA-15 Kansainvälisen avaruusaseman Retkikunta 20:n jäsenenä ja hän palasi maahan 1. joulukuuta 2009. Kaikki ryhmän jäsenet Jean-François Clervoyta luukuunottamatta ovat käyneet Kansainvälisellä avaruusasemalla.

Léopold Eyharts on viettänyt ryhmän avaruuslentäjistä eniten aikaa avaruudessa, yli 69 päivää. Euroopan ennätys on kuitenkin entisellä Saksan astronautilla Thomas Reiterillä, joka vietti 350 päivää avaruudessa.

Avaruusjoukkojen nuorin jäsen on Roberto Vittori (s. 1964), vanhin on Hans Schlegel (s. 1951).

Entiset Euroopan astronauttijoukkojen jäsenet

ESAn astronauttijoukkojen entisiä jäseniä on 14. He ovat eläkkeellä tai siirtyneet muihin tehtäviin.

Avaruussukkulalennot
Euroopan avaruusjoukkojen astronautit ovat osallistuneet lukuisisille avaruuslennoille ennen Kansainvälisen avaruusaseman aikakautta, varsinkin Spacelabin hyötykuorma-asiantuntijoina.

Hyötykuorma-asiantuntija
 Ulf Merbold – STS-9 / Spacelab, STS-42 / Spacelab
 Wubbo Ockels – STS-61-A / Spacelab

Tehtäväspesialistina 
 Claude Nicollier – STS-46, STS-61, STS-75, STS-103
 Maurizio Cheli – STS-75
 Jean-François Clervoy – STS-66, STS-84, STS-103
 Gerhard Thiele – STS-99
 Pedro Duque – STS-95

Lennot avaruusasemille

Lennot Mirille
Euroopan avaruusjoukkojen astronautit ovat lentäneet myös Mir-avaruusasemalle Sojuz-avaruusaluksilla ja avaruussukkulalla.
Ulf Merbold – Euromir 94 – Sojuz TM-20 – 3.10.–4.11.1994
Thomas Reiter – Euromir 95 – Sojuz TM-22 – 3.09.1995–29.02.1996
Jean-François Clervoy – STS-84

Lennot kansainväliselle avaruusasemalle
Kansainvälisellä avaruusasemalla käyneitä ESAn astronautteja ovat:
Guidoni, ESA, 9. ISS:n lento (6A) MPLM Raffaello, STS-100/ISS 
Vittori, Italian avaruusjärjestö Eneide, Sojuz/ISS 
Vittori, ASI Marco Polo, Sojuz/ISS 
Claudie Haigneré, CNES Andromède, Sojuz/ISS
Perrin, NASA/CNES, ISS:n kokoonpanolento UF-2, STS-111/ISS 
De Winne, ESA, Odissea, Sojuz/ISS 
Duque, ESA, Cervantes, Sojuz/ISS 
Kuipers, ESA, DELTA Mission, 8S/ISS 
Reiter, ESA Astrolab, ISS kokoonpanolento ULF 1.1, STS-121/ISS, Retkikunta 13
Fuglesang, ESA Celsius, ISS kokoonpanolento 12A.1, STS-116/ISS
Nespoli, ESA Esperia, ISS kokoonpanolento 10A, STS-120/ISS
Schlegel, ISS kokoonpanolento 1E, STS-122/ISS  
Eyharts, STS-122/ISS, Retkikunta 16

Tulevat lennot

Miehistön jäseninä

 Paolo Nespoli – Retkikunta 26 ja Retkikunta 27

Varamiehistön jäseninä
 André Kuipers – Retkikunta 20 ja Retkikunta 21

Muut kuin ESAn eurooppalaiset avaruuslentäjät

Entisen Varsovan liiton avaruuslentäjät
Katso myös: Interkosmos
 Aleksandăr Aleksandrov (Bulgaria)
 Georgi Ivanov (Bulgaria)
 Mirosław Hermaszewski (Puola) 
 Sigmund Jähn (Itä-Saksa) 
 Vladimír Remek (Tšekkoslovakia) – ensimmäinen eurooppalainen avaruuslentäjä (1978)
 Anatoli Solovjov (Latvia)
 Bertalan Farkas (Unkari)
 Dumitru Prunariu (Romania)

Läntisen Euroopan avaruuslentäjät

 Klaus-Dietrich Flade (Saksa)
 Reinhard Furrer (Saksa)
 Ernst Messerschmid (Saksa)
 Ulrich Walter (Saksa)
 Patrick Baudry (Ranska)
 Jean-Jacques Favier (Ranska)
 Franco Malerba (Italia)
 Dirk Frimout (Belgia)
 Franz Viehböck (Itävalta)
 Ivan Bella (Slovakia)
 Helen Sharman (Iso-Britannia)
 Jean-Loup Chrétien (Ranska)

Lähteet

Aiheesta muualla 

 The European Astronaut Corps  
 The European Astronaut Corps 
 EAC selections 
 Astronauttihaku herätti kiinnostusta ESA Paikallistiedotus Suomi 23.5.2008. ESAn astronauttihausta ja astronauttikoululutuksesta
 Astronautiksi hakemassa Keskisuomalainen 21.5.2008. Christer Fuglesangin videohaastattelu.
ESAn vuoden 2008 astronauttihaku  
ESA